PRM ดีดบวก 5% หลังร่วงยาว 6 วันติด โบรกฯ มองกำไรปี 61 โตเฉียด 900 ลบ. แนะ “ทยอยสะสม”
PRM ดีดบวก 5% หลังร่วงยาว 6 วันติด โบรกฯ มองกำไรปี 61 โตเฉียด 900 ลบ. แนะ "ทยอยสะสม" โดยล่าสุด ณ เวลา 15.33 น. อยู่ที่ระดับ 8.70 บาท เพิ่มขึ้น 0.40 บาท หรือ 4.82% สูงสุดที่ระดับ 8.80 บาท ต่ำสุดที่ระดับ 8.30 บาท มูลค่าการซื้อขาย 63.13 ล้านบาท
12 มี.ค. 2561

ผู้สื่อข่าวรายงานว่า ราคาหุ้น บริษัท พริมา มารีน จำกัด (มหาชน) หรือ PRM ณ เวลา 15.23 น. อยู่ที่ระดับ 8.70 บาท เพิ่มขึ้น 0.40 บาท หรือ 4.82% สูงสุดที่ระดับ 8.80 บาท ต่ำสุดที่ระดับ 8.30 บาท มูลค่าการซื้อขาย 60.35 ล้านบาท โดยราคาหุ้นปรับตัวขืนในแดนบวกหลังร่วงยาว 6 วันติด นับตั้งแต่ราคาปิดที่ระดับ 10 บาท เมื่อวันที่ 28 ก.พ. 61

ด้านนักวิเคราะห์ บล.เมย์แบงก์ กิมเอ็ง ระบุในบทวิเคราะห์ คาดการณ์กำไรปี 61 จะเริ่มไต่ขึ้นจากไตรมาสก่อนจากขนาดกองเรือที่ใหญ่กว่าปีก่อน 9% และเรือ Aftramax จำนวน 2 ลำจะทำงานเต็มไตรมาสบนสัญญาแบบใหม่ที่ไม่ขาดทุน แต่ทว่า PRM คาดจะยังคงประสบปัญหาฐานกำไรสูงในปีก่อนที่ 287 ลบ. กดดันอยู่ ทำให้ภาพรวมทั้งปีเทียบกับปีก่อนยังคงหดตัวอยู่
อย่างไรก็ตาม ประมาณการกำไรปี 2561 ไว้ที่ 890 ลบ. ขยายตัว 24% เทียบกับปีก่อน และคงคำแนะนำ ทยอย “ซื้อสะสม” ราคาเหมาะสม 16.10 บาท/ หุ้น อิง DCF (WACC 7.0%, g 1.5%) สำหรับการลงทุนระยะยาวไปตามแผนการขยายกองเรือ และการฟื้นตัวของอุตสาหกรรมพลังงาน (Oil &amp; gas)